OpenLLM-France/wikimedia huggingface dataset:
# Càl·lies-Hipònic

Càl·lies-Hipònic o Càl·lias-Hiponic（en llatí: Callias Hipponicus, en grec antic: Καλλίας-Ἱππόνικος) era el nom d'una família atenenca coneguda per la seva riquesa, els membres de la qual, a partir del fill de Fènip (Phaenippos) reberen el nom alternativament, una vegada Càl·lies i una Hipònic. Tenien la dignitat hereditària de porta torxes als misteris d'Eleusis. Deien ser descendents del mític Triptòlem, segons explica Xenofont.
Alguns membres rellevants de la família:
* Càl·lies I, opositor de Pisístrat.
* Càl·lies II, militar i ambaixador atenenc.
* Càl·lies III, militar i negociador atenenc.
* Hipònic I, amic de Soló.
* Hipònic II, usurpador d'un tresor.
* Hipònic III, general atenenc.

## Notes

* ↑ Segons el Diccionari Grec-Català, p. 954

## Referències

* ↑ Xenofont. Hel·lèniques, VI, 3, 6
* ↑ Callias and Hipponicus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 566
# Damis (mitologia)

Damis (en grec antic Δάμυσος Dámisos), va ser segons la mitologia grega un gegant fill de Gea i de la sang d'Urà. Era el gegant que corria més ràpid. Va morir a la Gigantomàquia pels llamps de Zeus i les fletxes d'Hèracles, i estava enterrat a Pal·lene.
Quan Aquil·les va ser confiat a Quiró per la seva educació, aquest va desenterrar Damis i va treure-li l'os del turmell, per substituir el que el nen s'havia cremat quan Peleu va interrompre el ritual que Tetis realitzava per fer invulnerable al seu fill. Per això Aquil·les era un gran corredor, per portar un os de Damis. Una de les tradicions, diferent a la de la Ilíada, sobre la mort d'Aquil·les explicava que quan va ser perseguit per Apol·lo li va fallar aquest os del turmell, va caure a terra i va donar al déu la possibilitat de matar-lo.

## Referències

* ↑ «Apollodorus, Library, book 3, chapter 13». [Consulta: 21 juny 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 127. ISBN 9788496061972.
# Dares

Els dares (llatí: Darae) foren una tribu de gètuls (d'ètnia amaziga) que habitaven en territoris de l'antiga Mauritània durant l'Època Clàssica, a les ribes del riu Darat, del qual raonablement prenen el nom. Segons Plini, eren veïns dels perorsis i dels farusis, i habitaven a llevant del riu, desert endins. Els oposa als daratites (llatí: Daratitae), de raça etíop i més pròxims a la mar (entre els antics els etíops eren els negres). Per la seva banda, Claudi Ptolemeu anomena darades els pobladors de la conca del riu Darat, sense distingir entre gètuls i etíops. El geògraf de Ravenna també considera els dares una tribu dels gètuls. Dares, darades i daratites, segurament es tracta de diversos noms per un mateix poble amazic, alguns dels quals devien ser de raça negra i d'altres no (Gaetuli).

## Referències

* ↑ Aquest territori es reparteix actualment entre els estats del Marroc i Algèria.
* ↑ Àfrica en l'imaginari occidental : els mites europeus sobre Àfrica. ISBN 978-84-370-8614-9.
* ↑ Plini, Història Natural, llibre V, capítol 1, secció 9.
* 1 2 Daras i Daradae al Pauly-Wissowa.
* 1 2 Desagnes, Jehan. Catalogue des tribus africaines de l'antiquité classique à l'ouest du Nil. Dakar: Université de Dakar, 1960, p. 214 [Consulta: 12 desembre 2020].
# Philautus microdiscus

Philautus microdiscus és una espècie de granota que es troba a l'Índia.

## Referències

* Dutta, S., Ohler, A. & Sengupta, S. 2004. Philautus microdiscus. Llista Vermella d'Espècies Amenaçades de la UICN 2006. Consulta: 8 de gener de 2008.
# Sassandra

«Sassandra» té aquests significats:
* Sassandra, ciutat de Costa d'Ivori
* Riu Sassandra, riu de Costa d'Ivori
# Campionat internacional d'esgrima de 1936

El Campionat internacional d'esgrima de 1936 fou la catorzena edició de la competició que en l'actualitat es coneix com a Campionat del Món d'esgrima. Es va disputar a Sanremo.

## Resultats
### Resultats femenins

| Proves | Or | Plata | Bronze |
| Floret per equips | AlemanyaHedwig Haß Henni Jüngst Olga Oelkers Leni Oslob | HongriaErna Bogáti Ilona Elek Margit Elek Katalin Horváth Ilona Vargha | ÀustriaElisabeth Grasser Ellen Preis Frieda von Gregurich Fritzi Wenisch |

## Medaller

| Posició | País | Or | Plata | Bronze | Total |
| 1 | Alemanya | 1 | 0 | 0 | 1 |
| 2 | Hongria | 0 | 1 | 0 | 1 |
| 3 | Àustria | 0 | 0 | 1 | 1 |
| Total | Total | 1 | 1 | 1 | 3 |

## Referències

* ↑ The Guinness Encyclopaedia of Sports Records & Results. Fencing World Championships, pages 165-167. Guinness Superlatives Ltd, 1987. ISBN 0-85112-492-5.
* ↑ Medaller femení de floret
# Valley City (Dakota del Nord)

Valley City és una població dels Estats Units a l'estat de Dakota del Nord. Segons el cens del 2000 tenia 6.826 habitants.

## Demografia

Segons el cens del 2000, Valley City tenia 6.826 habitants, 2.996 habitatges, i 1.668 famílies. La densitat de població era de 796,2 hab./km².
Dels 2.996 habitatges en un 23,3% hi vivien nens de menys de 18 anys, en un 44,6% hi vivien parelles casades, en un 8,1% dones solteres, i en un 44,3% no eren unitats familiars. En el 38,3% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,77.
Per edats la població es repartia de la següent manera: un 18,8% tenia menys de 18 anys, un 15,3% entre 18 i 24, un 21,4% entre 25 i 44, un 21,4% de 45 a 60 i un 23,1% 65 anys o més.
L'edat mediana era de 41 anys. Per cada 100 dones de 18 o més anys hi havia 87,5 homes.
La renda mediana per habitatge era de 28.050 $ i la renda mediana per família de 41.604 $. Els homes tenien una renda mediana de 30.035 $ mentre que les dones 17.667 $. La renda per capita de la població era de 16.257 $. Entorn del 5,5% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valley City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Valley City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Houtvenne

Houtvenne és un antic municipi de Bèlgica a la província d'Anvers, que el 1977 va fusionar amb Hulshout. El 2000, el poble tenia 1706 habitants, sobre una superfície de 4,48 km². És principalment un poble dormitori i agrícola.
Limita al nord amb Hulshout, a ponent amb Westmeerbeek i Ramsel, a migdia amb Begijnendijk a llevant amb Booischot.
Durant l'antic règim feia part del marquesat d'Anvers. Des de 1365 depenia de l'Abadia de Tongerlo. El 1651 va esdevenir una parròquia independent d'Herselt.

## Persones destacades

* Jan Baptist Verlooy (1746-1797), jurista i polític, conegut pel seu assaig en defensa de la llengua neerlandesa.

## Llocs d'interés

La vall del Steenkensbeek, un afluent del Grote Nete, és un paisatge protegit, pel seu curs gairebé natural i la qualitat de l'aigua, el Steenkensbeek és un element paisagístic i ecologicament important.
* Església de Sant Adrià (interior)
* Rectoria
* Casa
* Masia Koudenberg

## Referències

* 1 2 3 Kennis, Hilde. «Houtvenne» (en neerlandès). Agentschap Onroerend Erfgoed, 2000. [Consulta: 23 març 2023].
* ↑ «Houtvenne (3900834)». Open Street Map, 2021. [Consulta: 23 agost 2023].
* ↑ Michielsen, Jasmine. «De Grote Nete en Herenbossen» (en neerlandès). Agentschap Onroerend Erfgoed, 04-09-2012. [Consulta: 23 agost 2023].
# Teixidor frontgroc

El teixidor frontgroc' ( (Anthoscopus flavifrons) és una espècie d'ocell de la família dels remízids (Remizidae).

## Hàbitat i distribució

Habita la selva humida de Libèria, sud de Costa d'Ivori, de Ghana, de Nigèria i de Camerun, el Gabon, República del Congo i nord i est de la República Democràtica del Congo.

## Referències

* ↑ «Teixidor frontgroc». Cercaterm. TERMCAT, Centre de Terminologia. Rev. 20/02/2021(català)
# Àrria

Àrria és el nom dels següents personatges:
* Àrria, esposa de Cecina Pet.
* Àrria la jove fou filla d'Àrria i de Cecina Pet
* Àrria, filòsofa platònica romana
* Àrria Gal·la, conspiradora contra Neró
* Gens Àrria, família romana
# Tendilla

Tendilla és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Tendence

Tendence.ru ( rus: ООО «Тенденция» és un proveïdor d'allotjament rus. L'empresa té servei des del 2006, l'oficina central es troba a Moscou. L'empresa crea el primer navegador infantil en rus a Rússia.
Va ser fundada l'any 2006 i es troba a Moscou. L'empresa ofereix servei de correu corporatiu, allotjament de correu amb protecció anti-spam i antivirus, allotjament de servidors virtuals VPS i serveis de correu massiu.

## Referències

* ↑ «ООО «ТЕНДЕНЦИЯ» — ОГРН 1067746773984, ИНН 7704605750». РБК Компании. [Consulta: 18 desembre 2023].
* ↑ «В Рунете появился первый русскоязычный детский браузер». Lenta.RU. [Consulta: 18 desembre 2023].
* ↑ Регистрация доменов https://tendence.ru/services/domains-registration
* ↑ «Основатель "Максимы" занялся криптографией». www.kommersant.ru, 26-03-2007. [Consulta: 18 desembre 2023].
* ↑ «Торговый Клуб». www.tradeclub-news.ru. [Consulta: 18 desembre 2023].
# The Hard Case

The Hard Case és un curtmetratge britànic de 1995 dirigit i escrit per Guy Ritchie en què apareixen Benedick Bates com a jugador i Wale Ojo com a apostador. Amb una duració de vint minuts, precedeix Lock, Stock and Two Smoking Barrels, un film més conegut de Ritchie.
Trudy Styler va veure The Hard Case i va invertir diners a Lock, Stock and Two Smoking Barrels (de fet, el seu marit Sting tindria un paper en aquesta pel·lícula).

## Repartiment

* Benedict Bates: com El Jugador.
* Wale Ojo: com l'Apostador

## Referències

* ↑ «Guy Ritchie» (en anglès). IMDb. [Consulta: 23 octubre 2017].
* ↑ «The Hard Case (1995)» (en anglès). IMDb. [Consulta: 23 octubre 2017].

## Enllaços externs

* The Hard Case a l'IMDb
# Élancourt

Élancourt és un municipi francès, situat al departament d'Yvelines i a la regió de l'Illa de França. L'any 2005 tenia 27.643 habitants.
Forma part del cantó de Trappes, del districte de Rambouillet i de la Comunitat d'aglomeració Saint-Quentin-en-Yvelines.
# Tillamook (llengua)

El tillamook és una llengua extingida de les llengües salish que havia estat parlada pels tillamooks al nord-oest d'Oregon, Estats Units. Es creu que el darrer parlant fluent de la llengua va morir en la dècada de 1970; entre 1965 i 1972, en un esforç per evitar que la llengua que es perdés, un grup d'investigadors de la Universitat de Hawaii va entrevistar als pocs parlants que quedaven de tillamook i van editar un diccionari de 120 pàgines.

## Fonologia
### Vocals

| | Frontal | Posterior |
| Alta | i | ə |
| Baixa | æ | ɑ |

### Consonants

| | Alveolar | Alveolar | Postalveolar / palatal | Velar | Velar | Uvular | Uvular | Glotal |
| | Central | Lateral | Postalveolar / palatal | No arrodonida | Arrodonida* | No arr. | Arr.* | Glotal |
| Oclusiva | t | | | k | kʷ | q | qʷ | ʔ |
| Ejectiva | tʼ | | | kʼ | kʷʼ | qʼ | qʷʼ | ʔ |
| Africada | t͡s | | t͡ʃ | | | | | |
| Ejectiva africada | t͡sʼ | t͡ɬʼ | t͡ʃʼ | | | | | |
| Fricativa | s | ɬ | ʃ | x | xʷ | χ | χʷ | h |
| Nasal | n | | | | | | | |
| Aproximant | | l | j | | w | | | |

#### Arrodoniment intern

Les consonants "arrodonides" (marcades amb ʷ), inclosa /w/, no estan labialitzades; l'efecte és per complet dins de la boca buidant la llengua. Amb aquest arrodoniment intern distintiu les uvulars tenen "una mena de timbre ɔ" mentre que les velars frontals "arrodonides" semblen ɯ. Això contrasta i s'oposa d'una altra manera segments molt similars que tenen similitud amb ɛ o ɪ, consonants "no arrodonides".
/w/ també està formada amb aquest arrodoniment intern en lloc de veritable labialització, el que és similar a /ɰ/. Així són sons vocàlics anteriorment descrits com /o/ o /u/, que estan millor caracteritzats com el diftong /əw/ amb l'augment d'arrodoniment.

## Referències

* ↑ «Official site of Clatsop-Nehalem Confederated Tribes». Arxivat de l'original el 2011-06-16. [Consulta: 18 maig 2014].
* ↑ Thompson & Thompson (1966), p. 316

## Bibliografia

* Thompson, Lawrence C.; M. Terry Thompson «A Fresh Look at Tillamook Phonology». International Journal of American Linguistics, 32, 4, 1966, pàg. 313–319. DOI: 10.1086/464920.
* Edel, May M. The Tillamook language. New York: J.J. Augustin, 1939 [Consulta: 22 setembre 2013].
* «May M. Edel papers». Special Collections, University of Washington Libraries. Arxivat de l'original el 2016-08-07. [Consulta: 22 setembre 2013].

## Enllaços externs

* University of Oregon: The Tillamook Arxivat 2004-06-30 a Wayback Machine.
* Tillamook Language
* «Tillamook Vocabulary». California Language Archive. Arxivat de l'original el 2013-09-27. [Consulta: 22 setembre 2013].
* OLAC resources in and about the Tillamook language
# Tillaea verticillaris

Tillaea verticillaris és una espècie de planta suculenta del gènere Tillaea de la família de les Crassulaceae.

## Descripció

És una petita panta perennes (rarament anual).
Les branques són decumbents, de 20 cm, arrelant als nusos, més o menys carnoses i amb nodes inflats, entrenusos entre 3 i 5 mm.
Les fulles són lineals-lanceolades, de 4 a 8 mm de llarg i d'1 a 3 mm d'ample, agudes a obtuses, de color verd a marró grisenc, generalment aplanades, anvers pla, revers convex, funda de 0,2 a 0,3 mm.
La inflorescència d'1 a diversos tirsos (poques vegades panícules) generalment amb molts parells de dicasis sèssils a les axil·les de bràctees semblants a les fulles, pedicels d'1 a 10 mm quan fructifica.
Les flors són de 4 parts (5 parts a Queensland); sèpals (lineals) lanceolats, d'1,5 a 3 mm, punta incolora; corol·les en forma de copa, de color groc pàl·lid a vermell; pètals lanceolats, d'1 a 2 mm, aguts, sovint plegats longitudinalment, 2/3 de la llargada dels sèpals.

## Distribució

Planta endèmica del sud-est d'Austràlia inclosa Tasmania i l'illa de Lord Howe, Nova Zelanda. Creix en escletxes de roques humides a les muntanyes.

## Taxonomia

Tillaea verticillaris DC. va ser descrita per Augustin Pyramus de Candolle i publicada a Prodromus Systematis Naturalis Regni Vegetabilis 3: 382. 1828.

### Etimologia

Tillaea: nom genèric atorgat en honor del botànic italià M. Tilli.
verticillaris: epítet llatí que significa 'verticil'.

### Sinonímia

* Tillaea muscosa Forster f. (1786)
* Crassula connata var. muscoides M. Bywater & Wickens

## Referències

* ↑ «Crassula sieberiana ssp. sieberiana». International Crassulaceae Network.
* ↑ «Tillaea verticillaris DC.». International Plant Names Index.
# Tillandsia circinnatioides

Tillandsia circinnatioides és una espècie de planta epífita dins del gènere Tillandsia, que pertany a la família de les bromeliàcies. És originària de Mèxic, on es troba en l'estat de Guerrero.

## Cultivars

* Tillandsia "Comet"
* Tillandsia "Corinne"
* Tillandsia "Pink Panther"

## Taxonomia

Tillandsia circinnatioides fou descrita per Eizi Matuda, i publicada en Cactus and Succulent Journal, 45: 187–189, f. 4, 4a, 5, 1973.

### Etimologia

Tillandsia: nom genèric donat per Carl Linné el 1738 en honor del metge i botànic finlandés Dr. Elias Tillandz (originàriament Tillander, 1640-1693).
circinnatioides: epítet.

## Vegeu també

* Història de la botànica

## Referències

* ↑ «Tillandsia circinnatioides». Tropicos.org. Missouri Botanical Garden. [Consulta: 22 abril 2015].
* ↑ «Tillandsia circinnatioides». The Plant List. [Consulta: 22 abril 2015].
* ↑ «Tillandsia circinnatioides». Royal Botanic Gardens, Kew: World Checklist of Selected Plant Families. [Consulta: 22 abril 2015].

## Bibliografia

* CONABIO. 2009. Catàleg taxonómico d'espècies de Mèxic. 1. In Capital Nat. Mèxic. CONABIO, Mexico City.
* Smith, L.B. & R. J. Downs. 1977. Tillandsioideae (Bromeliaceae), Part II. Fl. Neotrop. Monogr. 14(2): 663–1492.
# Tiranet orellut d'Alagoas

El tiranet orellut d'Alagoas (Phylloscartes ceciliae) és un ocell de la família dels tirànids (Tyrannidae).

## Hàbitat i distribució

Habita els boscos del nord-est del Brasil, en Alagoas.

## Referències

* ↑ «Tiranet orellut d'Alagoas». Cercaterm. TERMCAT, Centre de Terminologia. Rev. 20/06/2021(català)
# Tapacul ocel·lat

El tapacul ocel·lat (Acropternis orthonyx) és una espècie d'ocell de la família dels rinocríptids (Rhinocryptidae) i única espècie del gènere Acropternis Cabanis et Heine, 1859. Viu entre la malesa del bosc, localment als Andes de Colòmbia (Cundinamarca), nord-oest de Veneçuela (Mérida i Táchira), Equador i nord del Perú (Piura i Amazones).

## Referències

* ↑ «Tapacul ocel·lat». Cercaterm. TERMCAT, Centre de Terminologia. Rev. 20/02/2021(català)
* 1 2 «Acropternis orthonyx» (en anglès). BirdLife International, 2012. [Consulta: 11 setembre 2021].
# Thermae Romae II

Thermae Romae II (テルマエ・ロマエＩＩ) és una pel·lícula de comèdia japonesa del 2014 dirigida per Hideki Takeuchi i basada en la sèrie manga Thermae Romae de Mari Yamazaki.

## Argument

Un temps després, el manga de la Mami sobre Lucius es publica i es fa prou popular com per produir-hi una pel·lícula. Visita el plató i coneix l'actor que interpreta Lucius. De sobte, l'autèntic Lucius apareix per un pou proper, qualificant l'actor d'impostor.

## Repartiment

* Hiroshi Abe
* Aya Ueto
* Kazuki Kitamura
* Takashi Sasano
* Anthony Ripoll
* Katsuya
* Akebono Tarō
* Kotoōshū Katsunori

## Recepció

La pel·lícula ha recaptat 4.420 milions ¥ al Japó.

## Referències

* ↑ «ja:テルマエ・ロマエＩＩ (2014)» (en japanese). allcinema.net. Stingray. [Consulta: 30 abril 2014].
* ↑ «Abe Hiroshi, Ueto Aya and more attend 'Thermae Romae II' Premiere». tokyohive. 6Theory Media, LLC, 27-04-2014. [Consulta: 30 abril 2014].
* ↑ «映画『テルマエロマエII』評価は?映画情報や予告動画» (en japonès). ピクシーン Pick Scene 映画の評価ランキングやネタバレ. [Consulta: 10 setembre 2019].
* ↑ «Japanese Box Office, June 14–15». Anime News Network, 23-06-2014. [Consulta: 24 juny 2014].

## Enllaços externs

* Thermae Romae II a Dailymotion
# Teatro Colón (la Corunya)

El Teatro Colón és un teatre situat al barri d'Os Cantóns de la ciutat de la Corunya.
L'edifici originari va ser dissenyat el 1948 per l'arquitecte Jacobo Rodríguez-Losada Trulock. El 2002 fou reformat per tal d'obtenir un més gran aprofitament dels espais i per dotar-lo d'una tecnologia adequada per a les funcions del segle xxi. El teatre és a la italiana. És gestionat per la Fundació Caixa Galicia i acull des de concerts de rock fins a obres de teatre.
# Teatro El Círculo

El Teatro El Círculo és un dels principals teatres d'òpera de la ciutat de Rosario, de l'Argentina. Destaca la bona acústica de la sala principal com un dels millors del món. El Teatro El Círculo i el Teatro Colón (Buenos Aires) són dels més destacats del país.

## Galeria

* Accés carrer Laprida
* Interior

## Enllaços externs

* Pàgina web del teatre
# Tiranet amazònic

El tiranet amazònic (Inezia subflava) és un ocell de la família dels tirànids (Tyrannidae).

## Hàbitat i distribució

Habita manglars, matolls, clars del bosc i bosc obert de les terres baixes de l'est de Colòmbia, Veneçuela, nord de Bolívia i nord del Brasil amazònic.

## Referències

* ↑ «Tiranet amazònic». Cercaterm. TERMCAT, Centre de Terminologia. Rev. 20/06/2021(català)
# Torre dels Frares

«Torre dels Frares» té aquests significats:
* Torre dels Frares o Can Vestit, masia de Montcada i Reixac.
* Torre dels Frares, masia de Vic.
* Torre dels Frares, torre defensiva a Fraga.
* La Torre dels Flares, nucli de població de Canals, a la Costera.
* Torre del Clot dels Frares, masia de Sant Pere de Ribes, al Garraf.
* Torre de Santa Caterina, casa de Barcelona antigament coneguda com a Torre dels Frares.
# Torre dels Frares (Fraga)

La torre dels Frares és una torre defensiva d'origen medieval situada a Fraga (Baix Cinca).
Tot i que algunes fonts consideren que l'edifici actual és del segle xv sobre elements anteriors, l'origen de la torre sembla que se situa al segle xiii, quan era l'element defensiu d'una explotació agrícola pertanyent a l'Orde del Temple (d'aquí el nom d'Almúnia dels Templers). Posteriorment va passar als hospitalers, i després de passar per diverses mans, al segle xix es va fer servir d'habitatge un cop perduda qualsevol funció militar. Finalment, el 1972, la construcció de l'autopista AP-2, el traçat de la qual passava per l'emplaçament de la torre, va obligar a traslladar-la fins a la situació actual, al costat de l'entrada de l'autopista.
És de planta quadrada i 13 metres d'alçada. La porta original del temps del templers era al primer pis, per facilitar-ne la defensa. Posteriorment, els hospitalers van obrir una porta a la planta baixa i van convertir l'antiga en finestra, a més d'afegir-hi un matacà per protegir-la. Els merlets que coronen la torre són probablement d'aquesta època. La torre té espitlleres originals i finestres obertes amb posterioritat. Les darreres són de l'adaptació com a habitatge al segle xix, igual que bona part de les divisions interiors.

## Referències

* ↑ «Torre de los Frailes». BUSCADOR - Patrimonio Cultural de Aragón. Govern Aragonès. Arxivat de l'original el 18 d’octubre 2014. [Consulta: 12 octubre 2014].
* 1 2 3 Tortosa i Terres de l'Ebre, Llitera i Baix Cinca. Catalunya Romànica. Barcelona: Enciclopèdia Catalana, 1997, pag. 310-312 Volum XXVI. ISBN 84-412-2515-X.
* ↑ «Torre dels Frares (Fraga)». Gran Enciclopèdia Catalana. Barcelona: Grup Enciclopèdia Catalana.
# Torre dels Frares (Vic)

La Torre dels Frares és una masia de Vic (Osona) protegida com a Bé Cultural d'Interès Local.

## Descripció

Es tracta d'una masia de planta rectangular amb planta baixa, pis i golfes. La coberta és de teula àrab a doble vessant amb el carener perpendicular a la façana. Al costat dret hi té una torre adossada amb coberta a quatre vessants.
El marc de les obertures principals, cantonades i coronament de la torre són de pedra tallada i l'acabat de la façana és arrebossat. Algunes llindes i mènsules de l'entrada principal són barroques. Sota l'escut dels carmelitans encastat a la torre hi ha la data 1642.

## Referències

* 1 2 «Torre dels Frares». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].